
Text rozhodnutia
Súd: Krajský súd Banská Bystrica Spisová značka: 17Co/68/2015 Identifikačné číslo súdneho spisu: 6413214885 Dátum vydania rozhodnutia: 29. 02. 2016 Meno a priezvisko sudcu, VSÚ: Mgr. Dušan Ďurian ECLI: ECLI:SK:KSBB:2016:6413214885.2 Uznesenie Krajský súd v Banskej Bystrici, ako súd odvolací, v právnej veci navrhovateľov: 1/ T. S., rod. D., nar. XX.XX.XXXX, bytom v C. N., N. L. č. 1, 2/ S. D., nar. XX.XX.XXXX, bytom v U. republike, Z. E. č. XXX, a 3/ B. T., rod. D., nar. XX.XX.XXXX, bytom v C. N., M. č. XX, všetci zastúpení JUDr. Petrom Krchnákom, advokátom so sídlom v Banskej Štiavnici, Dolná č. 13, proti odporcovi: S. D., nar. XX.XX.XXXX, bytom v F. Z., D. č. XXX/X, o zaplatenie 12.000,- €, o odvolaní odporcu proti uzneseniu Okresného súdu Žiar nad Hronom č.k. 9C/166/2013-48 zo dňa 19.05.2014, takto r o z h o d o l : Uznesenie okresného súdu p o t v r d z u j e. o d ô v o d n e n i e : Napadnutým uznesením uložil okresný súd odporcovi povinnosť zaplatiť súdny poplatok za podanie odporu proti platobnému rozkazu v sume 720,- €. Proti uvedenému uzneseniu podal odporca včas odvolanie zo dňa 17.06.2014 (č.l. 51 spisu). Odvolanie odôvodnil v podstate tým, že sa doposiaľ nikto nevyjadril k jeho odporu proti platobnému rozkazu v čom videl zaujatosť a neobjektívnosť voči jeho osobe. Napadnuté uznesenie okresného súdu vydal vyšší súdny úradník, sudca odvolaniu nemienil v celom rozsahu vyhovieť a vec predložil na rozhodnutie odvolaciemu súdu. Krajský súd, ako súd odvolací, vec preskúmal v rozsahu určenom ustanovením § 212 ods. 1 O.s.p., bez nariadenia pojednávania podľa § 214 ods. 2 O.s.p. a uznesenie okresného súdu podľa § 219 ods. 1 O.s.p. ako vecne správny potvrdil. Podľa § 219 ods. 1 O.s.p., odvolací súd rozhodnutie potvrdí, ak je vo výroku vecne správne. Odvolanie odporcu nie je dôvodné. Zo spisu okresného súdu vyplýva, že o návrhu navrhovateľov rozhodol okresný súd najskôr platobným rozkazom zo dňa 20.03.2014, ktorým uložil odporcovi povinnosť zaplatiť každému z navrhovateľov sumu 4.000,- €, t.j. spolu sumu 12.000,- €; proti platobnému rozkazu podal odporca včas odpor zo dňa 22.04.2014 s odôvodnením vo veci samej. Podaním odporu vznikla odporcovi poplatková povinnosť zaplatiť súdny poplatok za jeho podanie. Pri základe poplatku v sume 12.000,- € súdny poplatok predstavuje 720,- e (6 % zo sumy 12.000,- €). Pokiaľ odporca namietal, že mu nebolo doručené vyjadrenie k odporu proti platobnému rozkazu, táto skutočnosť nemá žiadny vplyv na vznik a trvanie jeho poplatkovej povinnosti. Na základe uvedeného odvolací súd napadnuté uznesenie okresného súdu podľa § 219 ods. 1 O.s.p. ako vecne správne potvrdil. Toto rozhodnutie prijal senát krajského súdu pomerom hlasov 3 : 0. Poučenie: Proti tomuto rozhodnutiu nie je odvolanie prípustné.

